open-index/open-wikipedia-markdown huggingface dataset:
சித்தாயம் கோபகுமார்

**சித்தாயம் கோபகுமார்** (*Chittayam Gopakumar*) பிறப்பு 30 மே 1965) இந்தியப் பொதுவுடைமைக்  கட்சியைச் சேர்ந்த ஓர் இந்திய அரசியல்வாதி ஆவார். இவர் 2011இல் முதன்முறையாக கேரள சட்டமன்றத்திற்கு பத்தனம்திட்டா மாவட்டத்தில் அடூர் சட்டமன்றத் தொகுதியிலிருந்து வேட்பாளராக தேர்ந்தெடுக்கப்பட்டார். 2016இல் நடடைபெற்ற கேரள சட்டமன்றத் தேர்தலில் அதே தொகுதியிலிருந்து இவர் மீண்டும் வெற்றி பெற்றார். இவர் கேரள சட்டமன்றத்தின் தற்போதைய துணை சபாநாயகராக இருக்கிறார்.

இவர், 2019இல் நடைபெற்ற இந்தியப் பொதுத் தேர்தலில் கேரளாவில் மாவேலிக்கரை மக்களவைத் தொகுதியிலிருந்து இடதுசாரி ஜனநாயக முன்னணியின் வேட்பாளராக போட்டியிட்டு இந்திய தேசிய காங்கிரசு வேட்பாளர் கொடிக்குன்னில் சுரேஷிடம் தோற்றார் .

## சொந்த வாழ்க்கை
இவர் 30 மே 1965இல், கொல்லம் மாவட்டத்திலுள்ள சித்தாயத்தில் டி. கோபாலகிருஷ்ணன் - டி. கே. தேவயானி ஆகியோரின் மகனாகப் பிறந்தார். இவர் கொட்டாரக்கரை புனித கிரிகோரியோசு கல்லூரியில் முன் பட்டப்படிப்பை முடித்தார். ஆனால் தனது குடும்பத்தின் மோசமான நிதி நிலைமை காரணமாக மேற்கொண்டு படிக்க முடியவில்லை. இவர், சி. செர்லி பாய் என்பவரை மணந்தார். இவர்களுக்கு இரண்டு மகள்கள் உள்ளனர்.

## அரசியல் வாழ்க்கை
கோபகுமார், தனது பள்ளி நாட்களில், அகில இந்திய மாணவர் கூட்டமைப்பு மூலம் அரசியலில் நுழைந்து, அந்த அமைப்பின் மாநில குழு உறுப்பினரானார். பின்னர் அகில இந்திய தொழிற்சங்க காங்கிரசில் சேர்ந்து, தொழிற்சங்க இயக்கங்களை ஒழுங்கமைக்கத் தொடங்கினார். பின்னர்  அகில இந்திய தொழிற்சங்க காங்கிரசின் மாநில செயற்குழு உறுப்பினரானார். இவர் கேரள காசுவண்டி தொழிலாளி கேந்திர அமைப்பின் மாநில செயலாளராகவும் (கேரளா முந்திரி தொழிலாளர்கள் மத்திய தொழிற்சங்கம்), ஆஷா தொழிலாளர் சங்கத்தின் மாநில தலைவராகவும், கேரள மாநில கர்ஷகா தொழிலாளி கூட்டமைப்பின் கொல்லம் மாவட்ட தலைவராகவும் இருந்தார். 18 வயதில், இந்தியப் பொதுவுடைமைக் கட்சி கிளைக் குழு உறுப்பினராக சேர்ந்தார். இப்போது அக்கட்சியின் மாநில அமைப்பின் உறுப்பினராக இருக்கிறார்.

2011இல், கட்சி இவரை கேரள சட்டமன்றத் தேர்தலுக்கான அடூர் தொகுதியின் வேட்பாளராக நிறுத்தியது. இவர் காங்கிரசு வேட்பாளர் பந்தளம் சுதாகரனை 607 வாக்குகள் வித்தியாசத்தில் தோற்கடித்து வெற்றி பெற்றார். அந்த காலகட்டத்தில், இவர் பிற்படுத்தப்பட்ட வகுப்பினரின் நலன் குறித்த குழுவின் தலைவரானார். 2016ஆம் ஆண்டில், மீண்டும் அதே தொகுதியிலிருந்து 25,460 வாக்குகள் வித்தியாசத்தில் மீண்டும் தேர்ந்தெடுக்கப்பட்டார். இவர் காங்கிரசு வேட்பாளர் கே கே ஷாஜுவை தோற்கடித்தார்.

2019 பாராளுமன்றத் தேர்தலில், இவர் மாவேலிக்கரை மக்களவைத் தொகுதியிலிருந்து காங்கிரசு வேட்பாளரும் தொகுதியின் அப்போதைய உறுப்பினருமான கொடிக்குன்னில் சுரேஷிடம் 61,138 வாக்குகள் வித்தியாசத்தில் தோல்வியடைந்தார். 2021 கேரள சட்டமன்றத் தேர்தலில், காங்கிரசு வேட்பாளர் எம். ஜி. கண்ணனை 2919 வாக்குகள் வித்தியாசத்தில் தோற்கடித்து மீண்டும் அடூர் தொகுதியிலிருந்து மீண்டும் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
*www.thehindu.com
*https://www.thehindu.com/news/national/kerala/ldf-makes-a-clean-sweep-in-pathanamthitta/article34467093.ece

பகுப்பு:கொல்லம் மாவட்ட மக்கள்
பகுப்பு:வாழும் மக்கள்
பகுப்பு:1965 பிறப்புகள்
பகுப்பு:இந்திய அரசியல்வாதிகள்
பகுப்பு:கேரள அரசியல்வாதிகள்
பகுப்பு:கேரளத்தைச் சேர்ந்த இந்தியப் பொதுவுடைமைக் கட்சி அரசியல்வாதிகள்
சாந்தி எனது சாந்தி

**சாந்தி எனது சாந்தி** (Shanti Enathu Shanti)  என்பது 1991 ஆம் ஆண்டு வெளிவந்த இந்தியத் தமிழ்த் திரைப்படமாகும். இத்திரைப்படத்தை டி ராஜேந்தர் எழுதி இயக்கித் தயாரித்தார். ராஜேந்தர் தானே படத்தின் பிரதான கதாபாத்திரத்தில் ராதாவுடன் நடித்தார். படம் 18 ஏப்ரல் 1991 அன்று வெளியிடப்பட்டது. இதில் நடித்ததற்காக சிலம்பரசன் 12வது சினிமா எக்ஸ்பிரஸ் விருதில் சிறந்த குழந்தை நட்சத்திரம் விருது வென்றார்.
## நடிகர்கள்
* டி. ராஜேந்தர் 
* ராகேஷ்
* நீதா புரி
* சிலம்பரசன் 
* வெண்ணிற ஆடை மூர்த்தி 
* சக்கரவர்த்தி (குரல்: நாசர் பின்னணிக் குரல் கொடுத்தார்)
* வினோத்
* விஸ்வநாத்
* அலி
* இடிச்சபுளி செல்வராசு
* சுமித்ரா
* ஒய். விஜயா
* டிஸ்கோ சாந்தி
* சந்தியா
* ஸ்ரீபாரதி
* ஸ்ரவந்தி
* ராதா
*ரோஜா ரமணி
*அனுராதா
## பாடல்கள்
இத்திரைப்படத்திற்கு டி. ராஜேந்தர் அனைத்துப் பாடல்களையும் இயற்றி இசையமைத்துள்ளார்.

* "இதழ்கள் உரசும்" - மனோ 
* "பூமேலே காதல்" - மனோ
* "என் உயிரின் உயிரே" - மனோ
* "ஒண்ணு ரெண்டு" - எஸ். ஜானகி 
* "சுந்தரியின் ராங்கி" - மனோ
* "யே ராசா" - எஸ். ஜானகி
* "பொண்ணு ஃபாலோ" - மனோ
* "காதல் இல்லை" - மனோ

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ராஜேந்தர் இயக்கிய திரைப்படங்கள்
பகுப்பு:டி. ராஜேந்தர் இசையமைத்த திரைப்படங்கள்
பகுப்பு:ராதா நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:சிலம்பரசன் நடித்த திரைப்படங்கள்
மந்தர் மதுக்கர் தேசுமுக்கு

**மந்தர் மதுக்கர் தேசுமுக்கு** (Mandar Madhukar Deshmukh) ஓர் இந்திய இயற்பியலாளர் ஆவார். மீநுண் தொழில்நுட்பம்  மற்றும் இடைநிலைத் துகள்சார் இயற்பியல் பிரிவுகளில் இவர் நிபுணத்துவம் பெற்ற்ள்ளார். மும்பையிலுள்ள டாடா அடிப்படை ஆராய்ச்சி நிறுவனத்தில் பணிபுரிகிறார். இந்தியாவின் உயரிய அறிவியல் விருதாகக் கருதப்படும் இந்தியாவின் அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசு  இயற்பியல் அறிவியல் பிரிவில் இவருக்கு 2015 ஆம் ஆண்டு வழங்கப்பட்டது. 1996 ஆம் ஆண்டு மும்பையின் இந்திய தொழில்நுட்பக் கழகத்தில் பிடெக் பட்டமும், 2002 ஆம் ஆண்டு  டிசி ரால்ப்  வழிகாட்டுதலின் கீழ் கார்னெல் பல்கலைக்கழகத்தில் முனைவர் பட்டமும் பெற்றார். டாடா அடிப்படை ஆராய்ச்சி நிறுவனத்திற்கு வருவதற்கு முன், ஆர்வர்டு பல்கலைக்கழகத்தில் ஆங்குன் பார்க் குழுவில் முதுகலை ஆராய்ச்சியாளராக இருந்தார்.

இவரின் மனைவி பிரீதா பந்தும்   கார்னெல் பல்கலைக்கழகத்தில் இருந்து  முனைவர் பட்டம் பெற்றவராவார். மும்பை இந்திய தொழில்நுட்பக் கழகத்தில் இணை பேராசிரியராக உள்ளார்.

## மேற்கோள்கள்


## வெளி இணைப்புகள்

* தேஷ்முக் முகப்பு பக்கம்

பகுப்பு:வாழும் மக்கள்
பகுப்பு:1974 பிறப்புகள்
பகுப்பு:இந்திய இயற்பியலாளர்கள்
பகுப்பு:இயற்பியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
பிக்ரம் கிரெவால்

**பிக்ரம் கிரெவால்** (*Bikram Grewal*) இந்தியாவின் தில்லியைச் சேர்ந்த ஒரு பறவையியல் நிபுணராவார். ஓர் எழுத்தாளராகவும், பறவை நோக்குநராகவும், பறவைகள் பாதுகாவலராகவும் இவர் அறியப்படுகிறார். இந்திய பறவைகள் குறித்து பல வழிகாட்டி நூல்களை பிக்ரம்  எழுதியுள்ளார். இவரின் தந்தை இந்திய அரசாங்கத்தில் பணியாற்றிய மூத்த அரசு ஊழியராவார்.  மத்தியப் பிரதேசம், அருணாச்சலம் மற்றும் நாகாலாந்தில் சுற்றுச்சூழல் சுற்றுலாவை மேம்படுத்துவதற்காக பிக்ரம் அரசாங்கங்கள் மற்றும் தனியார் குழுக்களுடன் இணைந்து பணியாற்றி வருகிறார்.  இவரது 2002 ஆம் ஆண்டு வெளியிடப்பட்ட இந்திய பறவைகள் என்ற புத்தகம் அதிகம் விற்பனையான புத்தகங்களில் ஒன்றானது. சரணாலய ஆசியா என்ற பத்திரிகையில் கொண்டுவரப்பட்ட பரம்பரைத் தொடரின் ஒரு பகுதியாகவும் பிக்ரம்  இருந்தார்.
## எழுதிய புத்தகங்கள்
# உள்நோக்கு வழிகாட்டிகள் : இந்தியா (1988)
# இமயமலையின் பறவைகளுக்கு ஒரு புகைப்பட வழிகாட்டி  (ஆட்டோ பிசுட்டருடன், 1999)
# இந்தியப் பறவைகளின் புகைப்பட வழிகாட்டி (2002)
# தில்லி மற்றும் அரியானா பறவைகளின் பட ஏடு (2006)
# சுந்தரவனம் மரபுரிமை  (பிட்டு சாகல் மற்றும் சிமித்து சென்னுடன்), 
# பாரத்பூர் மரபுரிமை (with Bittu Sahgal), and 
# கார்பெட்டு மரபுரிமை  (பிரியேந்திர சிங் மற்றும் பிட்டு சாகலுடன்)

## மேற்கோள்கள்

பகுப்பு:வாழும் மக்கள்
பகுப்பு:பறவையியலாளர்கள்
பகுப்பு:இந்தியப் பறவையியலாளர்கள்
வக்கான் தாழ்வாரம்

**வக்கான் தாழ்வாரம்** அல்லது **வக்கான் நடைபாதை** (பஷ்தூ மொழி: واخان உருது: راہداری راہداری) ஆப்கானித்தான் நாட்டின் தூரக்கிழக்கில் அமைந்த படாக்சான் மாகாணத்தின் பாமிர் மலைகளுக்கு தெற்கே அமைந்த வக்கான் மாவட்டத்தில்  உள்ள ஒரு குறுகி, நீண்ட புவிசார் அரசியல் பகுதியாகும். கிழக்கில் இத்தாழ்வாரம் சீனாவின் சிஞ்சியாங் மாகாணத்தின் எல்லையைத் தொட்டு நிற்கிறது. மேலும் இத்தாழ்வாரத்தின் வடக்கில் தஜிகிஸ்தான் மற்றும் தெற்கில் பாகிஸ்தான் ஆக்கிரமிப்பு கில்ஜித்-பல்டிஸ்தான் அமைந்துள்ளது.

வடக்கே பாமிர் மலைகளுக்க்கும், தெற்கே காரகோரம் மலைகளுக்கும் இடையே அமைந்த வக்கான் தாழ்வாரம் சுமார் 350 கிமீ (220 மைல்) நீளமும் 13 முதல் 65 கிலோமீட்டர் வரை (8-40 மைல்) அகலமும் கொண்டது. இந்த உயரமான மலை பள்ளத்தாக்கில் இருந்து பஞ் மற்றும் பாமிர் ஆறுகள் தோன்றி ஆமூ தாரியா ஆற்றை உருவாக்குகின்றது. வக்கான் பள்ளத்தாக்கு வழியாக ஒரு வர்த்தக பாதையை பழங்காலத்திலிருந்தே கிழக்காசியா, தெற்காசியா மற்றும் நடு ஆசியாவுக்குச் செல்லும் பயணிகள் பயன்படுத்துகின்றனர். 

1893-இல் பிரித்தானியப் பேரரசு, பிரித்தானிய இந்தியா மற்றும் ஆப்கானித்தான் அமீரகம் இடையே ஏற்பட்ட ஒரு ஒப்பந்தம் அடிப்படையில் வக்கான் தாழ்வாரம் உருவாக்கப்பட்டது. மேலும் இந்த ஒப்பந்த அடிப்படையில் ஆப்கானித்தான்-பிரித்தானிய இந்தியாவை பிரிக்கும் துராந்து எல்லைக்கோடு 1896-இல் உருவாக்கப்பட்டது.  இந்த குறுகிய தாழ்வாரம் ரஷ்ய சாம்ராஜ்யத்திற்கும், பிரித்தானிய இந்தியாவிற்கும் இடையேயான ஒரு இடையக மண்டலமாக செயல்பட்டது. வக்கான் தாழ்வாரத்தின் கிழக்கு முனை சீனாவின் சின்சியாங் பிராந்தியத்தின் எல்லையாக உள்ளது. 2010-ஆம் ஆண்டு நிலவரப்படி, வக்கான் தாழ்வாரத்தில் 12,000 மக்கள் இருந்தனர். *வாகி* மற்றும் பாமிரி மக்கள் வசிக்கும் வக்கான் தாழ்வாரத்தின் வடக்குப் பகுதி பாமிர் எனக் குறிப்பிடப்படுகிறது.

## புவியியல்
 
 
 

ஆப்கானித்தான் நாட்டின் தூரக்கிழக்கில் அமைந்த படாக்சான் மாகாணத்தில், வடக்கில் பாமிர் மலைகளுக்கும் தெற்கிலும், காரகோரம் மலைகளுக்கும் இடையே அமைந்த வக்கான் தாழ்வாரம் 350 கிமீ (220 மைல்) நீளமும் 13 முதல் 65 கிலோமீட்டர் வரை (8 - 40 மைல்) அகலமும் கொண்ட பனிபடர்ந்த மலைபகுதியாகும். வக்கான் தாழ்வாரத்தின் கிழக்கில் சீனாவின் சிஞ்சியாங் பிரதேசமும் , வடக்கே தஜிகிஸ்தான் மற்றும் தெற்கே ஜம்மு காஷ்மீர் பகுதியான கில்ஜித்-பஸ்டிஸ்தானும் எல்லைகளாகக் கொண்டது. வக்கான் தாழ்வாரத்தின் வடக்கில் பாமிர் மலைகளில் உற்பத்தியாகும் பாமிர் ஆறும், சோர்கு ஏரியும் அமைந்துள்ளது.

வக்கான் தாழ்வாரத்தின் உயரம் மேற்கு பகுதியை விட கிழக்குப் பகுதி உயர்ந்தது. வக்கான் கணவாய் கடல் மட்டத்திலிருந்து  முதல்   வரை உயரம் கொண்டது.வக்கான் தாழ்வாரத்தின் பனிபடர்ந்த வக்கான் ஆறு உற்பத்தியாகிறது. 

## இதனையும் காண்க
* வக்கான் மாவட்டம்
## மேற்கோள்கள்

### ஆதாரம்

* 

## வெளி இணைப்புகள்

* Stranded on the Roof of the World 2013 National Geographic Magazine article
* CIA Relief Map
* Wakhan Development Partnership , a project working to improve the lives of the people of Wakhan since 2003
* We Took the Highroad in Afghanistan National Geographic November 1950 - Story of the first modern crossing of the Wakhan Corridor by Westerners.
* A Short Walk in the Wakhan Corridor, article by Mark Jenkins in the November 2005 issue of *Outside* magazine
* Wakhan & the Afghan Pamir - In the footsteps of Marco Polo - Brochure of the region by Aga Khan Foundation

படாக்சான் மாகாணம்
பகுப்பு:ஆப்கானித்தானின் புவியியல்
சின்ன பாமிர்

**சின்ன பாமிர்** (**Little Pamir**)ஆப்கானித்தான் நாட்டின் தூரக்கிழக்கில் அமைந்த படாக்சான் மாகாணத்தில் உள்ள வக்கான் மாவட்டத்தில் அமைந்த **U** வடிவ புல் சமவெளி ஆகும். சின்ன பாமிர் புல் சமவெளி 100 கிலோ மீட்டர் நீளமும், 10 கிலோ மீட்டர் அகலமும் கொண்டது.இதன் வடக்கில் பாமிர் மலைத்தொடரின் துணைத் தொடரான நிக்கோலாஸ் மலைத்தொடர் உள்ளது.  சின்ன பாமிர் சமவெளியின் மேற்கே அமைந்த சாக்மாக்டின் ஏரி 9 கிலோ மீட்டர் நீளம்; 2 கிலோ மீட்டர் அகலத்துடன் கூடியது.

## மேற்கோள்கள்

வக்கான் தாழ்வாரம்
பகுப்பு:ஆப்கானித்தானின் புவியியல்
பெரிய பாமிர்

**பெரிய பாமிர்** (**Great Pamir** or **Big Pamir**) ஆப்கானித்தான் நாட்டின் கிழக்கில் உள்ள படாக்சான் மாகாணத்தில் அமைந்த வக்கான் மாவட்டத்தின் கிழக்கில் **U** வடிவத்தில் அமைந்த புல்வெளி சமவெளியாகும். இதனை **பாமிர் சமவெளி** என்றும் அழைப்பர். இதன் அருகில் பாமிர் மலைகள் மற்றும் வடக்கில் தஜிகிஸ்தான் நாடும் அமைந்துள்ளது. பெரிய பாமிரின் முடிவில் *சோர்கோ ஏரி* அமைந்துள்ளது. 

பெரிய பாமிர் சமவெளி 60 கிலோ மீட்டர் நீளம் கொண்டது.   இதன் வடக்கில் தெற்கத்திய அலிச்சூர் மலைத்தொடர்களும் மற்றும் தெற்கில் நிக்கோலஸ் மலைத்தொடரும் மற்றும் வாக்கன் மலைத்தொடரும் அமைந்துள்ளது.

கோடைகாலத்தில் பெரிய பாமிர் புல் சமவெளியை ஆடு, மாடுகள் மேய்ப்பதற்கு ஆப்கானிய வக்கான் மக்களும், கிர்கிஸ் மக்களும் பயன்படுத்துகின்றனர். 

ஆப்கானித்தான் நாட்டின் உயர்ந்த மலைப்பகுதியில் அமைந்த பெரிய பாமிர் சமவெளியில் உற்பத்தி ஆகும் அபாக்கான், மஞ்ஜுலாக், சர்காஸ் மற்றும் துலிபாய் ஆறுகள் பாமிர் ஆற்றில் கலக்கிறது. மேலும் இப்பகுதியில் 57,700  எக்டேர் பரப்பளவு கொண்ட காட்டுயிர் காப்பகம் அமைந்துள்ளது.

## மேற்கோள்கள்

பகுப்பு:தஜிகிஸ்தான்
பாமிர் ஆறு

**பாமிர் ஆறு** (**Pamir river**) ஆப்கானித்தான் மற்றும் தஜிகிஸ்தான் நாடுகளில் உள்ள பாமிர் மலைத்தொடர்களில் உற்பத்தியாகும் பனி ஆறு ஆகும். பாமிர் ஆறு பஞ்ச் ஆறுடன் கலக்கிறது. ஆப்கானித்தானின் வக்கான் மாவட்டத்தில் பாயும் பஞ்ச் ஆறு, தஜிகிஸ்தான் நாட்டின் வடக்கு எல்லையாக அமைகிறது.

பாமிர் ஆற்றின் பிறப்பிடம் தஜிகிஸ்தான் நாட்டின் கிழக்கில் அமைந்த கோருனோ-பதகுசான் தன்னாட்சி மாகாணத்தில் உள்ள பாமிர் மலைகள் ஆகும். பின்னர் பாமிர் ஆறு, ஆப்கானித்தான் நாட்டின் கிழக்கில் உள்ள வக்கான் மாவட்டத்தின் தெற்கில் உள்ள வக்கான் ஆற்றுடன் கலந்து பின்னர் பஞ்ச் ஆறு எனும் பெயருடன் பாய்கிறது.

## வெளி இணைப்புகள்
* Map of the Gorno-Badakhshan region of Tajikistan 
*Aga Khan Development Network: Wakhan and the Afghan Pamir Map at p.&nbsp;5

## மேற்கோள்கள்

பகுப்பு:தஜிகிஸ்தான்
பகுப்பு:ஆப்கானித்தான் ஆறுகள்
அமெரிக்கா, உலகத்திற்காக - பெண்கள்

**அமெரிக்கா, உலகத்திற்காக - பெண்கள்** (*Women – for America, for the World*) என்பது 1986 ஆம் ஆண்டு வெளியிடப்பட்ட ஓர் அமெரிக்க ஆவணக் குறும்படமாகும். இயக்குநர் விவியென் வெர்டன்-ரோ இந்த ஆவணப்படத்தை இயக்கினார். அணு சக்தியை எதிர்க்கும் பெண் ஆர்வலர்களைக் குறித்து இப்படம் பேசுகிறது. 1987 ஆம் ஆண்டு 59 ஆவது அகாதமி  விருது வழங்கும் விழாவில் சிறு தலைப்பிலான ஆவணப்பட பிரிவுக்கு இப்படத்திற்கு ஆசுகர் விருது வழங்கப்பட்டது.

## நடிகர்கள்
* யோவான் வுட்வார்டு 
* இழீன் சினோதா போலன் 
* பெட்டி பம்பர்சு
* சிர்லி சிசோல்ம்
* ஆலீன் காட்டியர்
* மேரி தெண்ட் கிரிசுப் 
* கெரால்டின் பெராரோ
* எலன் குட்மேன்
* எலிசபெத் ஓல்ட்சுமேன்
* வெரா கிசுடியாகோவுசிக்கி 
* பேட் சிகுரோயிடர்

## மேற்கோள்கள்

## புற இணைப்புகள்
*
*''Women – for America, for the World'' on YouTube, posted by the Ecological Options Network

பகுப்பு:1986 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பாஞ்ச் ஆறு

**பாஞ்ச் ஆறு** அல்லது **பியான்ச் ஆறு**  (**Panj** () (; , پنج), also known as *Pyandzh* or *Pyanj* (derived from its Russian name "Пяндж"), இது ஆமூ தாரியா ஆற்றின் துணை ஆறு ஆகும். பஞ்ச் ஆற்றின் நீளம்  மற்றும் வடிநிலப் பரப்பு   ஆகும்.இந்த ஆறு ஆப்கானித்தானையும், தஜிகிஸ்தானை பிரிக்கும் எல்லையாக அமைந்துள்ளது. ஆப்கானித்தானின் வக்கான் மாவட்த்தின் வடக்கில் பாமிர் ஆறு மற்றும் வக்கான் ஆறுகள்  கலந்து பஞ்ச் ஆறு உற்பத்தியாகிறது. பின்னர் பஞ்ச் ஆறு மேற்கில் பாய்ந்து ஆப்கானித்தான் மற்றும் தஜிகிஸ்தான் நாடுகளின் எல்லைகளாக அமைகிறது. பின்னர் பஞ்ச் ஆறு தஜிகிஸ்தான் நாட்டின் கோருனோ-பதகுசான் தன்னாட்சி மாகாணத்தின் தலைமையிட  நகரமான கோரோக் வழியாக பாய்கிறது. இவ்விடத்தில் பர்தாங் ஆறு பஞ்ச் ஆற்றுடன் கலக்கிறது. பின்னர் பஞ்ச் ஆறு தென்மேற்காக பாய்ந்து நடு ஆசியா மிகப்பெரிய ஆறான ஆமூ தாரியாவுடன் கலக்கிறது.

## மேற்கோள்கள்

பகுப்பு:ஆப்கானித்தான் ஆறுகள்
பகுப்பு:தஜிகிஸ்தான்
கா. ப. கோபால் ராவ்

**தளபதி காசர்கோடு பட்னசெட்டி கோபால் ராவ்** (*Kasargod Patnashetti Gopal Rao*) மகா வீர சக்கரம், விசிட்ட சேவா பதக்கம் (13 நவம்பர் 1926 - 9 ஆகஸ்ட் 2021) ஓர் இந்தியக் கடற்படை அதிகாரியாவார். இவர், இந்திய-பாக்கித்தான் போரில் குறிப்பிடத்தக்கப் பங்களிப்பைக் கொண்டிருந்தார். இந்தப் போரில் கராச்சி துறைமுகத் தாக்குதல் மிக முக்கியமானது. பாகித்தானிலிருந்து கடல் வழியாக துருப்புகளும், ஆய்தங்களும் வர வழியில்லாமல் செய்தார். இதனால் இலட்சக்கணக்கான கிழக்கு பாக்கித்தான் வீரர்கள் இந்தியாவிடம் சரணடைந்தனர். இந்த திரிசூலம் படைநடவடிக்கைக்காக இவருக்கு முதல் முறையாக மகா வீர சக்கரம் விருது வழங்கப்பட்டது.

## ஆரம்ப கால வாழ்க்கை
கோபால் ராவ், 13 நவம்பர் 1926இல் மங்களூரில் பிறந்தார். இவரது தந்தையின் பெயர் இராவ் பகதூர் கே. பி.  ஜனார்த்தன் ராவ். இவரது அண்ணன் மேஜர். கே. பி. எஸ். இராவ்  இரண்டாம் உலகப் போரின் போது இந்திய ராணுவத்தில் பணிபுரிந்துள்ளார்.

## இராணுவ வாழ்க்கை
இவர், 21 ஏப்ரல் 1950 அன்று இந்திய கடற்படையில் நியமிக்கப்பட்டார். ஜனவரி 1971இல், இவரது சிறப்பான சேவைக்காக  விசிட்ட சேவா பதக்கம் வழங்கப்பட்டது.

1971 போரின் போது, இவர் இரண்டு நீர்மூழ்கிக் கப்பல்களுக்குத் தளபதியாக இருந்தார். திரிசூலம் படைநடவடிக்கையின் போது கராச்சி துறைமுகத்தை 4 டிசம்பர் 1971இல் தாக்கிய படைக்குழுவின் ஒரு பகுதியாக இருந்தது. இரண்டு கப்பல்களும் தனது உயர்ந்த கதிரலைக் கும்பா மூலம் இலக்கு கையகப்படுத்துதலை நடத்துவதற்கும், நீர்மூழ்கிக் கப்பல் எதிர்ப்பிற்கும் பணிக்கப்பட்டன. இந்த நடவடிக்கை மிகப்பெரிய வெற்றியைப் பெற்றது. மேலும், இரண்டு பாக்கித்தானியக் கப்பல்களையும், ஒரு சரக்குக் கப்பலையும், எரிபொருள் கொட்டகைகளையும் பிற நிறுவல்களையும் மூழ்கடித்தது. இந்த சிறந்த பணிக்காக, இவருக்கு இந்தியாவின் இரண்டாவது மிக உயர்ந்த இராணுவ அலங்காரமான மகா வீர சக்கரம் வழங்கப்பட்டது.

## தனிப்பட்ட வாழ்க்கை
இவருக்கு திருமணமாகி இரண்டு மகன்களும், ஒரு மகளும் இருந்தனர். இவர் ஆகஸ்ட் 9, 2021 அன்று தென்னிந்திய நகரமான சென்னையில் தனது 94 வயதில் இறந்தார்.

## இதையும் பார்க்கவும்

* 1971 இந்தியா-பாக்கிஸ்தான் போர்
* திரிசூலம் படைநடவடிக்கை
* மலைப்பாம்பு நடவடிக்கை

## மேற்கோள்கள்

பகுப்பு:2021 இறப்புகள்
பகுப்பு:1926 பிறப்புகள்
காபூலின் வீழ்ச்சி, 2021

ஆப்கானித்தான் தலைநகர் காபூல் 2021 ஆகத்து 15 அன்று தாலிபான் படையினரால் கைப்பற்றப்பட்டது. உள்ளூர் நேரப்படி இரவு 11:00 மணியளவில், அரசுத்தலைவர் அசரப் கனி தனது முகநூலில் "ஒரு இரத்தக்களரிப் போரைத் தவிர்ப்பதற்காகத் தாம் வெளியேறுவதாகவும், தாலிபான்கள் தங்கள் வாள்கள், துப்பாக்கிகளின் தீர்ப்பால் வெற்றி பெற்றனர்" என்றும் பதிவிட்டார். காபூலின் வீழ்ச்சி ஆப்கானித்தான் அரசுக்கு எதிராக 2021 மே மாதத்தில் தொடங்கிய இராணுவத் தாக்குதலின் உச்சம் ஆகும். அசரப் கனி நாட்டை விட்டு வெளியேறிய சில மணிநேரங்களுக்குப் பிறகு காபூல் நகரம் கைப்பற்றப்பட்டது. 2020 பெப்ரவரி 29 இல் தொடங்கிய அமெரிக்கப் படைகளின் வெளியேற்றத்தை அடுத்து ஆப்கானித்தானின் பெரும்பாலான மாகாணத் தலைநகரங்கள் அடுத்தடுத்து வீழ்ந்தன. அமெரிக்கப் படைகள் 2021 ஆகத்து 31 இற்குள் முழுமையாக வெளியேறும் என எதிர்பார்க்கப்படுகிறது.

தாலிபான் பிரதிநிதிகளுக்கும் ஆப்கானித்தான் அரச அதிகாரிகளுக்கும் இடையே பேச்சுவார்த்தை நடந்து வருகின்ற போதிலும், அரசாங்கத்தின் நிபந்தனையற்ற சரணடைதலுக்குக் குறைவான எந்த முடிவுக்கும் வர வாய்ப்பில்லை எனக் கூறப்படுகிறது. அமைதியான அதிகாரப் பரிமாற்றமே தாலிபான்களால் கோரப்பட்டது, அரசாங்கம் இதற்குத் தயாராக இருப்பதாக அறிவித்துள்ளது. அதே வேளையில், ஒரு இடைக்கால அரசாங்கத்திற்கு அதிகாரத்தை மாற்ற அது விரும்புவதாகவும் தெரிவிக்கப்பட்டது. சில நேட்டோ படைகள் தங்களுடைய நாடுகளின் குடிமக்களை வெளியேற்றுவதற்கான பாதுகாப்பை வழங்கி வருகின்றன.

## மேற்கோள்கள்

பகுப்பு:ஆப்கானித்தானின் வரலாறு
பகுப்பு:2021 நிகழ்வுகள்
மாநாடு

[thumb| [ஜோசப் ஸ்டாலின் மற்றும் விளாதிமிர் லெனின் ஆகியோருக்கு இடையே 1905 ஆம் ஆண்டு தம்பேரில் நடந்த சந்திப்புக் கூட்டம் பற்றிய முதல் கலைப்படைப்பு.]]
**மாநாடு** (*Conference*) என்பது ஒரு குறிப்பிட்ட விசயத்தைப் பற்றி "ஆலோசிக்கும்" மக்களின் சந்திப்பாகும். மாநாட்டின் வகைகள் பின்வருமாறு:

## வகைகள்

* கல்வி மாநாடு, அறிவியல் மற்றும் கல்வியில், ஆராய்ச்சியாளர்களின் முடிவுகள், பட்டறைகள் மற்றும் பிற செயல்பாடுகள் நிகழும் ஒரு  நிகழ்வு.
* தடகள மாநாடு, போட்டியல் கலந்து கொள்ளும் அணிகளின் கூட்டம்.
* எழுத்தாளர் மாநாடு,  மாநாடில் எழுத்தாளர்கள் தங்கள் எழுத்துப் படைப்புகளை ஆய்வு செய்வதற்கும் மேம்பாடுகளுக்கான பரிந்துரைகளை பெறுவதற்கும் கூடுகிறார்கள்
* கூட்டுத் தொலைபேசி மாநாடு, தொலைத்தொடர்புகளில், ஒரே நேரத்தில் இரண்டுக்கும் மேற்பட்ட பங்கேற்பாளர்களைக் கொண்ட தொலைபேசி அழைப்பு
* மாநாட்டு அரங்கம், மாநாடுகள் நடைபெறும் மண்டபம்
* மாநாடு (சந்திப்பு), ஒரு குறிப்பிட்ட துறையின் தனிநபர்கள், அல்லது நிறுவனங்களின் கூட்டம், பொதுவாக பெரிய கூட்டம்
* கூட்டுக் கூட்டம் இரு அவைகள் சேர்ந்த கூட்டுக் கூட்டம்
* பத்திரிகையாளர் மாநாடு, அறிவிக்கப்பட்ட ஒரு விஷயத்தைப் பற்றிய கேள்விகளை எதிர்நோக்கி ஊடகங்களை (அச்சு, வானொலி, தொலைக்காட்சி) அழைக்கும் ஒரு கூட்டடம்
* பெற்றோர் ஆசிரியர் மாநாடு, வகுப்புகள் மற்றும் பள்ளி செயல்திறனைப் பற்றி விவாதிக்க குழந்தைகளின் ஆசிரியருடனான பெற்றோரின் சந்திப்பு
* அமைதி மாநாடு, மோதலை முடிவுக்கு கொண்டுவருவதற்காக கூட்டப்படும் இராஜதந்திர கூட்டம்
* தொழில்முறை மாநாடு,  குறிப்பிட்ட விசயங்கள் குறித்தோ அல்லது அதன் முன்னேற்றங்களைக் குறித்தோ  அதைக் கையாள்பவர்கள் அல்லது தொழில் நிபுணர்களின் கூட்டம்
* தீர்வு மாநாடு, ஒரு வழக்கில் வாதி மற்றும் பிரதிவாதிக்கு இடையேயான ஒரு சந்திப்பு. அவர்கள் வழக்கு விசாரணைக்கு செல்லாமல் தங்களுக்கிடையிலான பிரச்சனைகளை தாங்களே தீர்த்துக் கொள்ள செய்யப்படும் ஒரு முயற்சி
* கட்சி மாநாடு ஒரு அரசியல் கட்சியின் சார்பில் அதன் தொண்டர்களை உற்சாகப்படுத்தவும், முக்கிய முடிவுகளை அறிவிக்கவும் ஏற்பாடு செய்யப்படும் மாநாடு
* மொழி ஆராய்ச்சி மாநாடு ஒரு மொழியின் அறிஞர்கள் கூடி தங்கள் அறிக்கைகளை சமர்பித்து அதுகுறித்து உரையாடும் மாநாடு   
* வர்த்தக கண்காட்சி, அல்லது வர்த்தக மாநாடு

## மெய்நிகர்

* காணொளி மாநாடு பல்வேறு இடங்களில் இருப்பவர்கள்  ஒலி-காணொளி சமிக்ஞைகளின் வாயிலாக ஒன்று கூடி தங்கள் கருத்துகளை பரிமாற்றிக்கொள்ளும் ஒரு மாநாடு

## இதையும் பார்க்கவும்

* உலகத் தமிழ் மாநாடு
* உலகத் தமிழ்ச் செம்மொழி மாநாடு
* உலகத் தமிழாராய்ச்சி மாநாடு
* உலகத் தெலுங்கு மாநாடு
* மாநாடு (திரைப்படம்)
* வட்டமேஜை மாநாடுகள்

பகுப்பு:மாநாடுகள்
மாநாட்டு அரங்கம்

thumb| மே 2006 இல் லாஸ் ஏஞ்சல்ஸின் பிளேயா விஸ்டாவில் ஒரு சிறிய மாநாட்டு அறை.
[thumb| [எல்சிங்கி|ஹெல்சின்கியில் உள்ள பின்லாந்தியா ஹாலின் ஒரு பெரிய மாநாட்டு அரங்கம்.]]
[thumb| [பேர்ன்|பெர்னில் உள்ள சுவிட்சர்லாந்தின் பெடரல் அரண்மனையில் ஒரு சந்திப்பு அறை.]]
**மாநாட்டு மண்டபம்**, **மாநாட்டு அரங்கம்** (*Conference hall*) என்பது வணிக மாநாடுகள், கூட்டங்கள் போன்ற  நிகழ்வுகளுக்காக பயன்படுத்தப்படும் அறை ஆகும்.

## அறை
இது பொதுவாக பெரிய விடுதிகள் மற்றும் மாநாட்டு மையங்களில் காணப்படுகிறது. பொதுவாக மருத்துவமனைகள் உட்பட பல இடங்களிலும் உள்ளன  . சில நேரங்களில் பெரிய அறைகள்கள், திருமண மண்டபங்கள் போன்றவை மாநாடு அரங்காக மாற்றியமைக்கப்படுகின்றன. மாநாட்டு அறைகள் அமைக்கபட்ட வானூர்திகளும் உள்ளன. பாதுகாப்பு போன்ற காரணங்களுக்காக மாநாட்டு அரங்குகள் சாளரங்கள் இல்லாமல் இருக்கக்கூடும். அத்தகைய ஒரு அரங்குக்கு எடுத்துக்காட்டாக  *டேங்* எனப்படும் அரங்கம் பென்டகனில் உள்ளது.

பொதுவாக, மாநாட்டு அரங்குகளில் தளபாடங்கள், மேல்நிலை பிம்பம் காட்டும் கருவிகள், மேடை விளக்குகள், ஒலி பெருக்கி அமைப்புகளைக் கொண்டிருக்கும் . 

கட்டிடங்களின் மற்ற பகுதிகள் புகைபிடிப்பதை அனுமதிக்கும் போது கூட மாநாட்டு அரங்குகளில் புகைபிடிப்பது பொதுவாக தடைசெய்யப்படுகிறது. 

## குறிப்புகள்

பகுப்பு:அறைகள்
சிம்பாப்வே புவியியல் ஆய்வு மையம்

**சிம்பாப்வே புவியியல் ஆய்வு மையம்** (*Zimbabwe Geological Survey*) 1910 ஆம் ஆண்டு நிறுவப்பட்டது. இதுவே சிம்பாப்வே நாட்டின்  முதன்மையான புவியியல் ஆராய்ச்சி நிறுவனமாகும்.

சிம்பாப்வேயின் சுரங்க மற்றும் சுரங்க மேம்பாட்டு அமைச்சகம் இந்நிறுவனத்தின் பணிகளை மேற்பார்வையிடுகிறது. நாட்டிற்குள் உள்ள இயற்கை வளங்கள் தொடர்பான தகவல்களைச் சேகரிப்பதிலும்  அவற்றை காப்பகப்படுத்துவதிலும்  புவியியல் ஆய்வு நிறுவனம் ஈடுபடுகிறது. கடந்த காலங்களில்  இம் மையம் புவியியல் வரைபடமிடல் மற்றும் புவி வேதியியல் ஆய்வு முயற்சிகளில் பிரித்தானிய  புவியியல் ஆய்வு நிறுவனத்துடன் ஒத்துழைத்தது.  ஆனால் பொருளாதார சிக்கல்கள் மற்றும் நிதி இழப்பு காரணமாக நிறுவனத்தால் வரைபடமிடலைத் தொடர முடியவில்லை.

இவ்விரு நாடுகளுக்கிடையிலான தொழில்நுட்ப ஒத்துழைப்பு ஒப்பந்தத்தின் அடிப்படையில் கிட்டத்தட்ட 17000 ஓடை வண்டல் படிவுகள் சேகரிக்கப்பட்டு பகுப்பாய்வு செய்யப்பட்டன. Cu, Pb, Zn, Co, Ni, Mn, Li, As, Ba, Sn, Ta, மற்றும் W தனிமங்களுக்காக இப்பகுப்பாய்வுகள் மேற்கொள்ளப்பட்டன.   
## மேற்கோள்கள்

பகுப்பு:சிம்பாப்வே
பகுப்பு:சிம்பாப்வேயின் ஒப்பந்தங்கள்
நேபாள வானியலில் பெண்கள்

**நேபாள வானியலில் பெண்கள்** (*Women In Astronomy Nepal*) 2015 ஆம் ஆண்டு நவம்பர் மாதம் முதல் தேதியன்று  நிறுவப்பட்ட ஒரு நிறுவனமாகும். வானியல் மீதும்  நேபாள நாட்டின் மீதும்  ஆர்வமுள்ள அனைத்து பெண்களுக்கும் ஒரு பொதுவான தளத்தை வழங்குவதற்காக இந்நிறுவனம் தொடங்கப்பட்டது.   நேபாள வானியல் சங்கத்தின்  ஒரு துணை நிறுவனமாக இந்நிறுவனம் செயல்படுகிறது. நேபாள நாட்டின் இளம் பெண்கள் அறிவியல், தொழினுட்பம், பொறியியல் மற்றும் கணிதம்  ஆகிய துறைகளில் தங்கள் தொழிலைத் தொடர்வதற்கு நேபாள வானியல் பெண்கள் நிறுவனம் உதவுகிறது.

## திட்டங்கள்
### புறக்களத்தில் பெண்கள்
நேபாளத்தில் பெண்கள் / சிறுமிகளின் புறக்கள அறிவியல் நடவடிக்கைகளுக்கு அதிக அணுகலை இந்த திட்டம் வழங்குகிறது.
### அறிவியல் விருதுகளில் பெண்கள்
நேபாள மாணவிகள் மற்றும் அறிவியல், தொழினுட்பம், பொறியியல் மற்றும் கணிதம்) துறையில் பணிபுரியும் இளம் நிபுணர்களுக்கு அவர்களின் திறன்களை வெளிக்கொணரும் வாய்ப்பை இந்த திட்டம் வழங்குகிறது. இந்த விருது மாணவர் பிரிவு மற்றும் தொழில்முறை பிரிவு என இரண்டு பிரிவுகளைக் கொண்டுள்ளது.
### வெளியீடுகள்
நேபாளத்திலும் வெளிநாட்டிலும் உள்ள பெண்களின் பங்களிப்பை உலகளாவிய சமூகத்திற்கு எடுத்துக்காட்டும் சுவரொட்டி /  புத்தகம் வெளியிட்டு வழிநடத்துகிறது.
## மேற்கோள்கள்

## புற இணைப்புகள்
*Women in Astronomy Nepal's Facebook page

பகுப்பு:நேபாளம்
பந்தளம் சுகுமாரன்

**பந்தளம் சுதாகரன்** (*Pandalam Sudhakaran*) (பிறப்பு 22 நவம்பர் 1955, பந்தளம், கேரளா, இந்தியா) ஓர் இந்திய அரசியல்வாதியாவார். இவர், இந்திய தேசிய காங்கிரசு கட்சியைச் சேர்ந்தவர். வாண்டூர் தொகுதியிலிருந்து காங்கிரசு கட்சி வேட்பாளராக 1982இல் முதல் முறையாக கேரள சட்டமன்றத்திற்கு தேர்ந்தெடுக்கப்பட்டார். பின்னர் 1982, '87 , '91இல் மீண்டும் அதே தொகுதியிலிருந்து தேர்ந்தெடுக்கப்பட்டார்.

## தனிப்பட்ட வாழ்க்கை
இவர் தற்போது திருவனந்தபுரத்தில் வசித்து வருகிறார். இவர் அஜிதா என்பவரை மணந்தார் . இவர்களுக்கு இரண்டு குழந்தைகள் உள்ளனர்.

## வகித்த அரசியல் பதவிகள்

* 1978-1982 கேரள மாணவர் ஒன்றியத்தின் துணைத் தலைவர், பொதுச் செயலாளர்.
* 1982-1989 இளைஞர் காங்கிரசின் துணைத் தலைவர், பொதுச் செயலாளர்
* 1982-1996 கேரள சட்டமன்ற உறுப்பினர் (வாண்டூர்)
* 1989–1992 இளைஞர் காங்கிரசின் மாநில தலைவர்.
* 1987-1991 கொறடா, காங்கிரசு சட்டமன்ற கட்சி
* 1991-1996 பட்டியல் சாதியினரும் பட்டியல் பழங்குடியினருக்கான அமைச்சர். Sports பிற்படுத்தப்பட்ட சமூகம், பட்டியல் சாதியினரும் பட்டியல் பழங்குடியினருக்கான துறை அமைச்சர் அ. கு. ஆன்டனி அரசு

இவர் காந்திஜி பல்கலைக்கழக ஆட்சிக் குழு, காலிகட் பல்கலைக்கழக ஆட்சிப்பேரவை, கேரள பிரதேச காங்கிரசு குழு நிர்வாகி,  திருவனந்தபுரம் தூர்தர்ஷன் கேந்திரா ஆலோசனை வாரிய உறுப்பினராகவும் இருக்கிறார். இவர் கேரள மாநில திரைப்பட விருது குழுவில் நடுவர் உறுப்பினராக இருந்தார். மேலும், கேரள மாநிலத் திரைப்பட மேம்பாட்டு நிறுவனத்தின் இயக்குநராகவும் இருந்தார். கேரள பிரதேச காங்கிரசு குழுவின் பொதுச் செயலாளர், கேரளா சுற்றுலா மேம்பாட்டுக் கழகத்தின் தலைவர், ஜெய்ஹிந்த் தொலைக்கட்சியின் இயக்குநர், மலையாளத் திரையுலக தொழில்நுட்ப வல்லுநர்கள் சங்கத்தின் துணைத் தலைவர், கேரளா கலாமண்டலத்தின் நிர்வாகக் குழு உறுப்பினர், கேரள பிரதேச காங்கிரசு குழு செய்தித் தொடர்பாளர் (2013 முதல் ) போன்ற பதவிகளையும் வகித்து வருகிறார்.

## மேற்கோள்கள்

*www.thehindu.com 
*www.stateofkerala.in 
*Pandalam Sudhakran website
*Images from The Hindu

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
கனகா ஹா மா

**கனக ஹா மா** (*Kanaka Ha Ma*) ஓர் குறிப்பிடத்தக்க கன்னடக் கவிஞரும், கட்டுரையாளரும் ஆவார். இவர் ஒரு நாடக நடிகராகவும், கன்னட வெளியீடுகளுக்கான சுதந்திரமான பத்திரிகையாளராகவும் செயல்பட்டு வருகிறார்.

## குடும்பம்
கனகா, கர்நாடக மாநிலம் சிமோகா மாவட்டம் ஹாலிகெரேவைச் சேர்ந்தவர். இவர் அரசியல்வாதியான பி. சி. விஷ்ணுநாத்தை மணந்தார். தம்பதியருக்கு ஒரு குழந்தை உள்ளது.

## பணிகள்
நினாசம் என்ற  கலாச்சார அமைப்பை நடத்தும் அக்சரா பிரகாசன் என்பவரால் இவரது மூன்று கவிதைத் தொகுப்புகள் வெளியிடப்பட்டுள்ளன. இவ்ர், உருது கவிஞர், ஜாவேத் அக்தரின் *தர்காஷ்* என்ற புத்தகத்தை கன்னடத்திற்கு மொழிபெயர்த்தார்  இவரது கவிதைகள், ராட்டர்டேமில்  நடைபெற்ற சர்வதேச கவிதைகள் நிகழ்ச்சியில் இடம்பெற்று ஆங்கிலத்திலும் பிரெஞ்சிலும் மொழிபெயர்க்கப்பட்டுள்ளன.   இவர், கன்னட வெளியீடுகளான *லங்காஷ்* செய்தித்தாள் , கன்னட தினசரியான உதயவாணி உள்ளிட்ட கன்னடப் பத்திரிகைகளில் கட்டுரைகளை வெளியிட்டு வருகிறார். ஸ்பாரோ (SPARROW )பெண்கள் பற்றிய ஆராய்ச்சிக்கான ஒலி மற்றும் பட ஆவணங்களில் பணிபுரியும் போது உருது, மராத்தி, கன்னட எழுத்தாளர்களின் கவிதைகளையும், நேர்காணல்களையும் மொழிபெயர்த்தார். மேலும், அவர்கள் பற்றிய புத்தகங்களையும் வெளியிட்டுள்ளார். இவர் கடந்த 3 ஆண்டுகளாக செங்கனூரில்  தென்னிந்திய எழுத்தாளர் குழு ஏற்பாடு செய்த பம்பா (People for Performing Arts and More) என்பதின் நிறுவனர் உறுப்பினராகவும்  , இயக்குனராகவும் இருக்கிறார்.  நவம்பர் 1997இல் பிரான்சின் ஐவ்ரி சுர் சீனில் நடந்த சர்வதேச கவிதை போட்டியில் கனிமொழி, பெய் தாவோ போன்ற பிற புகழ்பெற்ற கவிஞர்களுடன் கலந்து கொண்டார்.

## வெளியீடுகள்
இவருடைய சில படைப்புகள்

* ஹோலபாகிலு (ஆற்றின் வாயில்), 1993) 
* பாபநாசினி (பாவங்களை அழிப்பவர்), 1997) 
* அரபி எம்ப கடலு (அரேபிய கடல்), 2006) 
* பட்டாலிகே (தர்காஷ், 2003) 

## மேற்கோள்கள்

பகுப்பு:வாழும் மக்கள்
பகுப்பு:1964 பிறப்புகள்
பி. சி. விஷ்ணுநாத்

**பி. சி. விஷ்ணுநாத்** (*P. C. Vishnunadh*) (பிறப்பு 30 மார்ச் 1978) இந்திய தேசிய காங்கிரசைச் சேர்ந்த ஓர் இந்திய அரசியல்வாதி ஆவார். இவர் கேரள சட்டமன்றத்தில் குண்டற தொகுதியை பிரதிநிதித்துவப்படுத்துகிறார்.

விஷ்ணுநாத் கொல்லம் மாவட்டம் கொட்டாரகரையிலுள்ள மாவடியில் பி. செல்லப்பன் பிள்ளை - லீலா சி பிள்ளை ஆகியோருக்குப் பிறந்தார். குறிப்பிடத்தக்க கன்னட கவிஞரும் நாடகக் கலைஞருமான கனகா ஹா மாவை மணந்தார்.

## அரசியல் வாழ்க்கை
இவர், கேரள மாணவர் ஒன்றியம்  மூலம் அரசியலில் நுழைந்தார். சாஸ்தம்கோட்டாவின் தேவஸ்வம் போர்டு கல்லூரியின் அலகு செயலாளராக இருந்தார் (1993). தேவஸ்வம் போர்டு கல்லூரியின் கலைச் சங்கச் செயலாளராகவும் (1997), கல்லூரியின் பல்கலைக்கழக ஒன்றிய உறுப்பினராகவும் (1998) தேர்ந்தெடுக்கப்பட்டார்.  2001, 2002 இல் கேரள பல்கலைக்கழக ஆட்சிப் பேரவைக்குத் தேர்ந்தெடுக்கப்பட்டார். 2005ஆம் ஆண்டு கேரள மாநிலத்தின் பிரதிநிதியாக உப்புச் சத்தியாகிரகத்தின் 75 வது ஆண்டு நினைவாக நடந்த  'நினைவு அணிவகுப்பில்' இவர் பங்கேற்றார். 2002 முதல் 2006 வரை கேரள மாணவர் சங்கத்தின்  மாநிலத் தலைவராக இருந்தார். அப்போது, பேருந்து கட்டண உயர்வை எதிர்த்து கேரள மாணவர் சங்கம் நடத்திய வேலைநிறுத்தம் தொடர்பாக இவர் சிறையில் அடைக்கப்பட்டார். மேலும், இவர் பல மாணவர்களின் போராட்டங்களிலும், வேலைநிறுத்தங்களிலும் பங்கேற்றுள்ளார்.  2010இல் கேரள இளைஞர் காங்கிரசு தலைவராக தேர்ந்தெடுக்கப்பட்டார். 2014இல் கேரள பிரதேச காங்கிரசின் பொதுச் செயலாளராக நியமிக்கப்பட்டார். 2017ஆம் ஆண்டில், கர்நாடக மாநிலப் பொறுப்பில் இந்திய தேசிய காங்கிரசின் செயலாளராக நியமிக்கப்பட்டார். 2020 ஜனவரியில், கேரள பிரதேச காங்கிரசு குழுவின் துணைத் தலைவராக நியமிக்கப்பட்டார்.

2006இல் நடந்த கேரள சட்டமன்றத் தேர்தலில் செங்கன்னூர் சட்டமன்றத் தொகுதியிலிருந்து முதன்முதலாக கேரளா சட்டமன்றத்துக்குத் தேர்ந்தெடுக்கப்பட்டார். இவர், இந்தியப் பொதுவுடமைக் கட்சியின் (மார்க்சிசம்) வேட்பாளர் திரு. சாஜி செரியனை 5321 வாக்குகள் வித்தியாசத்தில் தோற்கடித்தார். 2011 ஆம் ஆண்டு கேரள சட்டமன்றத் தேர்தலில் இவர் இரண்டாவது முறையாகத் தேர்ந்தெடுக்கப்பட்டார். இந்தியப் பொதுவுடமைக் கட்சியின் (மார்க்சிசம்)  சி. எஸ். சுஜாதா என்பவரை 12500 வாக்குகள் வித்தியாசத்தில் தோற்கடித்தார். 2016 கேரளா சட்டப் பேரவை தேர்தலில் இவர் கே. கே. ராமச்சந்திரன் நாயர் என்ற இந்தியப் பொதுவுடமைக் கட்சியின் (மார்க்சிசம்) வேட்பாளரால் 7983 வாக்குகள் வித்தியாசத்தில் தோற்கடிக்கப்பட்டார்.  2021 கேரள சட்டமன்றத் தேர்தலில் குண்டறா சட்டமன்றத் தொகுதியில் போட்டியிட்டு இடதுசாரி ஜனநாயக முன்னணியின் (கேரளா) ஜே. மெர்சிக்குட்டி அம்மாவை 4,454 வாக்குகள் வித்தியாசத்தில் தோற்கடித்தார்.

## வகித்த பதவிகள்

* 2001-2002 : ஆட்சிப் பேரவை உறுப்பினர், கேரள பல்கலைக்கழகம்
* 2002-2006 : தலைவர், கேரள மாணவர் ஒன்றியம் )
* 2010-2013 : தலைவர், கேரள இளைஞர் காங்கிரசு
* 2006-2011,2011-2016,2021-தேதி: சட்ட மன்ற உறுப்பினர், கேரள சட்டமன்றம்
* 2014-தேதி : பொதுச் செயலாளர், கேரள பிரதேச காங்கிரசு குழு
* 2017-தேதி : செயலாளர், அகில இந்திய காங்கிரசு குழு

## மற்ற விருப்பங்கள்
இவர், தனது நண்பர் ரமேஷ் மகாயிரம் இயக்கிய "நான் கண்ட கேரளம்" என்ற குறும்படத்தில் ஒரு பாடலைப் பாடியுள்ளார்.

## மேற்கோள்கள்

## வெளி இணைப்புகள்
* Official Website of P.C Vishnunadh 

பகுப்பு:பதின்மூன்றாவது கேரளச் சட்டமன்ற உறுப்பினர்கள்
பகுப்பு:ஆலப்புழை மாவட்ட மக்கள்
பகுப்பு:1978 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:கேரள அரசியல்வாதிகள்
வில்கெர்சன் பல் நாற்காலி

thumb| வில்கெர்சன் பல் நாற்காலி  மொகேவ் வரலாறு மற்றும் கலை அருங்காட்சியகத்தில்  காட்சிக்கு வைக்கப்பட்டுள்ளது
**வில்கெர்சன் பல் நாற்காலி** (**Wilkerson dental chair)**  பல் நோயாளிகளுக்கு சிகிச்சை அளிக்க பிரத்யேகமாக பல் மருத்துவர்கள் பயன்படுத்தும்  நீரியக்க வகை நாற்காலி ஆகும். 1877 ஆம் ஆண்டு நவம்பர் மாதம் 20 ஆம் நாள் முதன் முதலில் இதற்கு  காப்புரிமை வழங்கப்பட்டது. பல் மருத்துவத்தில் பல கண்டுபிடிப்புகளுக்குப் பெயர் பெற்ற பசில் மான்லி வில்கெர்சன் இந்நாற்காலியை வடிவமைத்தார்.  

## விளக்கம்
காத்மேன் மற்றும் சர்டுலெப் பெயர்ப் பட்டியல் வரிசையின்   1882 ஆம் ஆண்டு பதிப்பில், இந்த நாற்காலி சிறந்த அசல் தன்மையைக் காட்டுவதாகக் கூறப்பட்டுள்ளது. அனைத்து சுழல்  அச்சுக்களும் நெம்புகோல்களுடன்  இணைக்கப்பட்டுள்ளன.  மிகக் குறைந்த முயற்சியால் நாற்காலியை  ஒரு கால் நெம்புகோலால் உயர்த்த முடியும்.  மற்றொரு நெம்புகோலால் வேகமாகவும் சத்தமில்லாமலும் உயரத்தைக் குறைத்துக் கொள்ளவும் முடியும். மற்ற நெம்புகோல்கள் நாற்காலியை முழு வட்டமாக சுழற்றவும்  முன்னும் பின்னுமாக நகர்த்திக் கொள்ளவும் அனுமதிக்கின்றன. கூடுதலாக, நாற்காலியின் பின்புறம் மற்றும் தலையிருக்கையை உயர்த்துவது அல்லது குறைப்பது, நோயாளி முன்னோக்கி சறுக்குவதை தடுக்க சாய்மான பகுதியை தேவையான அளவுக்கு சாய்த்துக் கொள்ளுதல், பாதத்தின் நீளம் மற்றும் உயரங்களைச் சரிசெய்தல்  போன்ற சின்னச்சின்ன நகர்த்தல்களுக்கும்  இதில் வழிசெய்யப்பட்டுள்ளது.  நாற்காலியின் மேலுறை பட்டு துணி அல்லது தோலில் அமைக்கப்பட்டுள்ளது.

1899 ஆண்டு நாற்காலிகளில்  முன்னேற்றங்கள் பல கொண்டு வரப்பட்டு ஒரு நோயாளி கிடைமட்ட நிலையில் படுத்துக்கொள்ள உதவியது. நோயாளி எச்சில் துப்பிக் கொள்ளும் வசதிகளும் செய்யப்பட்டுள்ளன.

## மேற்கோள்கள்

பகுப்பு:பல் மருத்துவக் கருவிகள்
பத்திரிகையாளர் மாநாடு

**பத்திரிகையாளர் மாநாடு** அல்லது **செய்தியாளர் சந்திப்பு** (*press conference* or *news conference*) என்பது ஒரு ஊடக நிகழ்வு ஆகும். இதில் செய்தி உருவாக்குபவர்கள் தாங்கள் நிலைப்பாட்டையும்,  பேசுவதையும் கேட்க ஊடகவியலாளர்களை அழைக்கிறார்கள். ஊடகவியலாளர்கள் எழுப்பும் கேள்விகளுக்கு பதில் அளிக்கிறார்கள். இதில் இரண்டு அல்லது அதற்கு மேற்பட்ட பேசும் தரப்புகளுக்கு இடையே ஒரு **கூட்டு செய்தியாளர் சந்திப்பு** நடத்தப்படுகிறது.

## நடைமுறை
பத்திரிகையாளர் சந்திப்பில், ஒன்று அல்லது அதற்கு மேற்பட்ட பேச்சாளர்கள் சேர்ந்து அறிக்கை ஒன்றை வெளியிடுவதுண்டு. அதைத் தொடர்ந்து செய்தியாளர்களின் கேள்விகள் கேட்க அனுமதிக்கப்படுவர். சில நேரங்களில் அறிக்கை இல்லாமல் கேள்விகளுக்கான பதில்கள் மட்டுமே தெரிவிக்கப்படும்; சில நேரங்களில் எந்த கேள்வியும் அனுமதிக்கப்படாமல்  அறிக்கை மட்டுமே வழங்கப்படும்.

எந்த அறிக்கையும் வெளியிடப்படாத, எந்த கேள்வியும் அனுமதிக்கப்படாத  ஊடக நிகழ்வானது ஒளிப்படத் தேர்வு (போட்டோ ஆப்) என்று அழைக்கப்படுகிறது. நாடாளுமன்றத்தில் அரசாங்கத்தால் செனட் சபையில் ஒரு சட்டம் இயற்றப்படுவது போன்ற நிகழ்வுகளை ஊடகங்கள் பார்த்து ஒளிப்படங்களை எடுக்க அனுமதித்தல் போன்றவை இதில் அடங்கும்.

அமெரிக்க தொலைக்காட்சி நிலையங்கள் மற்றும் வலைப்பின்னல்கள் பத்திரிகையாளர் சந்திப்புகளுக்கு மிகுந்த முக்கியத்துவம் அளிக்கின்றன: ஏனென்றால் இன்றைய தொலைக்காட்சி செய்தி ஆசிரியர்களுக்கு  தொடர்ச்சியாக, எப்போதும் அதிக அளவு காட்சிகளும் செய்திகளும் தேவைப்படுகின்றன.

## காட்சியகம்

படிமம்:天津自贸区新闻发布会2015-04-21.jpg|தியான்ஜின் சுதந்திர வர்த்தக மண்டலத்தின் செய்தியாளர் சந்திப்பு
படிமம்:Bush Blair press conference.jpg|வெள்ளை மாளிகையில் (12 நவம்பர் 2004) அமெரிக்க ஜனாதிபதி ஜார்ஜ் புஷ் மற்றும் பிரித்தானிய பிரதமர் டோனி பிளேர் ஆகியோரின் கூட்டு செய்தியாளர் சந்திப்பு.
படிமம்:Reporter raising hand at US Army press conference.jpg|நிருபர்கள் ஒரு கேள்வியை கேட்க விரும்புகிறார்கள் என்று சமிக்ஞை செய்ய கையை உயர்த்துகிறார்.
படிமம்:Negotiations about Iranian Nuclear Program - EU High Representative Mogherini and Iranian Foreign Minister Zarif Address Reporters in Lausanne.jpg|லூசானில் (2 ஏப்ரல் 2015) ஈரான் அணுசக்தி ஒப்பந்த கட்டமைப்பில் பலதரப்பு பேச்சுவார்த்தைகளைத் தொடர்ந்து ஐரோப்பிய வெளியுறவுக்கான ஐரோப்பிய ஒன்றியத்தின் உயர் பிரதிநிதி மற்றும் ஈரானின் வெளியுறவு அமைச்சரின் செய்தியாளர் சந்திப்பு.


## குறிப்புகள்

பகுப்பு:ஊடகவியல்
பகுப்பு:மாநாடுகள்
எழுத்தாளர் மாநாடு

**எழுத்தாளர் மாநாடு** (*Authors' conference*) என்பது எழுத்தாளர்கள் தங்கள் எழுத்துப் படைப்புகளை மறு ஆய்வு செய்வதற்கும் மேம்பாடுகளுக்கான ஆலோசனைகளைப் பெறுவதற்கும் கூடும் ஒரு வகை மாநாடு ஆகும். இந்த மாநாடுகளினால் ஒரு எழுத்தாளர்  அவர்களது படைப்பு குறித்த விமர்சனங்கள் பெற்று அதன் மூலம் அவரது பணியை மேம்படுத்திக் கொள்ள இயலும். இதன் வழியாக எதிர்காலத்துகான வழிகாட்டுதலாக பெறுவதுடன், முகவர்கள், பத்திரிக்கை ஆசிரியர்கள், புத்தக வெளியீட்டாளர்கள் மற்றும் பிற தொடர்புடைய சேவைகள் வழங்குபவர்களைப் போன்றவர்களையும், இது தொடர்புடைய  தொழில் வல்லுநர்களைச் சந்திப்பதன் மூலமும் எழுத்தாளர்கள் பயனடையலாம். 

## குறிப்புகள்

பகுப்பு:எழுத்து
பகுப்பு:மாநாடுகள்
சுவாமி சிரத்தானந்தர்

**சுவாமி சிரத்தானந்தர்** (**Swami Shraddhanand**  (22  பிப்ரவரி 1856 – 23 டிசம்பர் 1926), இவரை மகாத்மா முன்சி ராம் விஜ் என்றும் அழைப்பர். ஆரிய சமாஜத்தை நிறுவிய தயானந்த சரசுவதியின் சீடர் ஆவார். இசுலாம், கிறித்தவம் போன்ற வெளிநாட்டு மதங்களுக்கு மாறிய இந்துக்களை மீண்டும் இந்துக்களாக மாற்றும் சுத்தி இயக்கத்தை 1920-இல் நிறுவியரும் ஆவார். மேலும் இவர் கங்கை ஆறு பாயும் அரித்துவாரில் 1902-இல் குருகுலத்தை நிறுவினார். தற்போது இந்த *குருகுலம் காங்கிரி பல்கலைக்கழகமாக* உருப்பெற்றுள்ளது. இவரை அப்துல் ரசீத் என்ற முஸ்லீம் இளைஞர் 1926-இல் தில்லியில் சுட்டுக் கொன்றான்.

## இதனையும் காண்க
* சுத்தி இயக்கம்
## மேற்கோள்கள்

## ஆதார நூல்கள்
* *The Arya Samaj and Its Detractors: A Vindication*, Rama Deva. Published by s.n, 1910.
* *Hindu Sangathan: Saviour of the Dying Race*, Published by s.n., 1924.
* *Inside Congress*, by Swami Shraddhanand, Compiled by Purushottama Rāmacandra Lele. Published by Phoenix Publications, 1946.
* *Kalyan Marg Ke Pathik* (Autobiography:Hindi), New Delhi. n.d.
* *Autobiography* (English Translation), Edited by M. R. Jambunathan. Published by Bharatiya Vidya Bhavan, 1961

## மேலும் படிக்க

* *Swami Shraddhanand*, by Satyadev Vidyalankar, ed. by Indra Vidyavachaspati. Delhi, 1933.
* *Swami Shraddhanand (Lala Munshi Ram)*, by Aryapathik Lekh Ram. Jallandhar. 2020 Vik.
* *Swami Shraddhanand*, by K.N. Kapur. Arya Pratinidhi Sabha, Jallandhar, 1978.
* *Swami Shraddhanand: His Life and Causes*, by J. T. F. Jordens. Published by Oxford University Press, 1981.
* *Section Two:Swami Shraddhanand* . *Modern Indian Political Thought*, by Vishwanath Prasad Varma. Published by Lakshmi Narain Agarwal, 1961. Page 447.
* *Chapt XI: Swami Shraddhanand*. *Advanced Study in the History of Modern India : 1920–1947*. by G. S. Chhabra. Published by Sterling Publishers, 1971. Page 211
* *Pen-portraits and Tributes by Gandhiji*: '(Sketches of eminent men and women by Mahatma Gandhi)', by Gandhi, U. S. Mohan Rao. Published by National Book Trust, India, 1969. Page 133
* *Swami Shraddhanand – Indian freedom fighters: struggle for independence*. Anmol Publishers, 1996. .
* *Telegram to Swami Shraddhanand*, (2 October 1919) – *Collected Works*, by Gandhi. Published by Publications Division, Ministry of Information and Broadcasting, Govt. of India, 1958. v.16. Page 203.
* An article on Swami Shraddhanand in "The Legacy of The Punjab" by R M Chopra, 1997, Punjabee Bradree, Calcutta,
## வெளி இணைப்புகள்

*Postage stamp on Swami Shraddhanand by ''IndianPost'' in 1970
* Swami Shraddhanand : A Martyr Hindu Leader !

பகுப்பு:இந்து சமயப் பெரியார்கள்
பகுப்பு:பஞ்சாபி மக்கள்
கட்சி மாநாடு

**கட்சி மாநாடு** என்பது அரசியல் கட்சிகள் தன் ஊழியர்கள், தொண்டர்கள் ஆகியோரைக் கொண்டு நடத்தும் மாநாடு ஆகும்.  

பொதுவாக அரசியல் கட்சிகள் ஒரு முக்கிய முடிவை எடுக்கும்போதோ, அல்லது தேர்தல் நெருங்கும்போதோ தன் தொண்டர்களை உற்சாகப்படுத்த மாநாடுகளை நடத்துவது வழக்கம். மாநாடு பொதுவாக இரண்டு மூன்று நாட்கள் நடத்தப்படும். மாநாட்டின் முடிவில் ஒற்றைத் தீர்மானமோ அல்லது அதற்கும் மேற்பட்ட தீர்மானங்களோ நிறைவேற்றப்படும்.  

மாநாட்டின்போது கட்சியின் மிக முக்கியமான முடிவுகள் எடுப்பது வழக்கம். எடுத்துக்காட்டாக  1956ஆம் ஆண்டு மே மாதம் 17, 18, 19, 20ஆம் நாள்களில் திருச்சி பந்தயத்திடலில் நடந்த திமுகவின் இரண்டாவது மாநில மாநாட்டில் தேர்தலில் கலந்து கொள்வதா அல்லது வேண்டாமா என தொண்டர்களிடம் வாக்குகளைப் பெற்று, தேர்தல்களில் பங்கேற்பது என அக் அக்கட்சி முடிவெடுத்தது.

## குறிப்புகள்

பகுப்பு:மாநாடுகள்
கள்ளக்குறிச்சி மாவட்டத்திலுள்ள கல்வி நிலையங்கள்

**[[கள்ளக்குறிச்சி மாவட்டம்|கள்ளக்குறிச்சி மாவட்டத்தில்]]** 2019 புள்ளிவிபர கணக்கீட்டின்படி கலை அறிவியல் கல்லூரிகள் , பொறியியல் கல்லூரிகள்,
ஆசிரியர் பயிற்சி கல்லூரிகள், செவிலியர் பயிற்சி கல்லூரிகள், மருந்தியல் கல்லூரிகள், பாலிடெக்னிக் கல்லூரிகள் , வேளாண்மைக் கல்லூரிகள் ,
கல்வியியல் கல்லூரிகள், தொழில் பயிற்சி நிறுவனங்களும் உள்ளன.

பள்ளிகளை பொறுத்தமட்டில் தொடக்க பள்ளிகள் 469, நடுநிலைப்பள்ளிகள் 167, உயர் நிலைப்பள்ளிகள் 60, மேல்நிலைப்பள்ளிகள் 69  மற்றும் ஆதி திராவிடர் நலப்பள்ளிகளை பொறுத்தமட்டில் தொடக்க பள்ளிகள் 20, நடுநிலைப்பள்ளிகள் 05, உயர் நிலைப்பள்ளிகள் 03 பள்ளிகளும்,  பழங்குடியினர் நலப்பள்ளிகளை பொறுத்தமட்டில் தொடக்க பள்ளிகள் 26, நடுநிலைப்பள்ளிகள் 13, உயர் நிலைப்பள்ளிகள் 04, மேல்நிலைப்பள்ளிகள் 07 பள்ளிகளும்  உள்ளன. :

## கல்லூரிகள்
### கலை அறிவியல் கல்லூரிகள்
* அரசு கலை மற்றும் அறிவியல் கல்லூரி , கள்ளக்குறிச்சி.
* டாக்டர் ஆர்.கே கலை அறிவியல் கல்லூரி, கள்ளக்குறிச்சி
* பாரதி கலை மற்றும் அறிவியல் கல்லூரி, கள்ளக்குறிச்சி
* ஸ்ரீலக்ஷ்மி கலை மற்றும் அறிவியல் கல்லூரி, பங்காரம்
* சிறீ விநாயகா கலை அறிவியல் கல்லூரி, உளுந்தூர்பேட்டை
* இம்மாகுலேட் கல்லூரி, சங்கராபுரம்
*அரசு கலை மற்றும் அறிவியல் கல்லூரி,ரிஷிவந்தியம்.
* திருக்கோவிலூர் கலை மற்றும் அறிவியல் கல்லூரி,திருக்கோவிலூர்
* ஸ்ரீ சாரதா மகாவித்தியாலயம் கலை மற்றும் அறிவியல் கல்லூரி, உளுந்தூர்பேட்டை 
* வள்ளியம்மை மகளிர் கல்லூரி, திருக்கோவிலூர்
* ஜவஹர்லால் நேரு மகளிர் கல்லூரி, உளுந்தூர்பேட்டை 
* புனித சார்லஸ் மகளிர்  கலை மற்றும் அறிவியல் கல்லூரி 
* சுசீலா மகளிர் கலை மற்றும் அறிவியல் கல்லூரி

### கல்வியியல் கல்லூரிகள்
* சுசீலா கல்வியியல் கல்லூரி
* டி. எஸ். எம் கல்வியியல் கல்லூரி
* டாக்டர் ஆர்.கே.சண்முகம் கல்வியியல் கல்லூரி, கள்ளக்குறிச்சி
* ஏ.கே.டி நினைவு ஆசிரியர் பயிற்சி கல்லூரி
* பாரதி கல்வியியல் கல்லூரி

### ஆசிரியர் பயிற்சி கல்லூரிகள்
* டி. எஸ். எம் ஆசிரியர் பயிற்சி கல்லூரி
* சுசீலா ஆசிரியர் பயிற்சி கல்லூரி
* ஏ.கே.டி நினைவு கல்வியியல் கல்லூரி
* பாலாஜி மகளிர் ஆசிரியர் பயிற்சி நிறுவனம், சின்னசேலம்

### பொறியியல் கல்லூரிகள்
* ஏ.கே.டி நினைவு பொறியியல் மற்றும் தொழில்நுட்பக் கல்லூரி, கள்ளக்குறிச்சி
* டி. எஸ். எம் ஜெயின் தொழில்நுட்பக் கல்லூரி, கள்ளக்குறிச்சி
* அன்னை தெரசா பொறியியல் கல்லூரி, உளுந்தூர்பேட்டை

### பாலிடெக்னிக் கல்லூரிகள்
* ஏ.கே.டி மெமோரியல் பாலிடெக்னிக் கல்லூரி
* முருகா பாலிடெக்னிக் கல்லூரி
* ஸ்ரீ அண்ணாமலை பாலிடெக்னிக் 
கல்லூரி, உளுந்தூர்பேட்டை

* அரசு பாலிடெக்னிக் கல்லூரி,
சங்கராபுரம்.

### அரசு தொழில் பயிற்சி நிறுவனங்கள்
* கோமுகி தனியார் தொழில்துறை பயிற்சி நிறுவனம்
*அரசினர் தொழில் பயிற்சி நிலையம்,சங்கராபுரம்.
*அரசினர் தொழில் பயிற்சி நிலையம்,சின்னசேலம்.
*அரசினர் தொழில் பயிற்சி நிலையம்,உளுந்தூர்பேட்டை.

## மேற்கோள்கள்

பகுப்பு:கள்ளக்குறிச்சி மாவட்டத்திலுள்ள கல்வி நிலையங்கள்
மணி ஹெய்ஸ்ட்

**மணி ஹெய்ஸ்ட்** என்பது 2 மே 2017 ஆம் ஆண்டு முதல் ஒளிபரப்பான எசுப்பானிய நாட்டு குற்றவியல் கொள்ளை பரபரப்பூட்டும் தொலைக்காட்சி நாடகத் தொடர் ஆகும். இந்த தொடர் ஒவ்வொரு பருவத்திலும் கொள்ளை சம்பவத்தை அடிப்படையாகக் கொண்டு தயாரிக்கப்பட்டுள்ளது.

இந்த தொடரின் முதல் இரண்டு பருவங்களும் எசுப்பானியா நாட்டில் யூரோ பணத்தை அச்சடிக்கும் இடத்தைச் சுற்றியும், அடுத்த இரு பாகங்கள் பேங்க் ஆஃப் ஸ்பெயின் என்கிற எசுப்பானிய நாட்டு அரசின் தங்கத்தை வைத்திருக்கும் வங்கி இடத்தை அச்சாணியாகக் கொண்டும் நான்காவது பருவம் எசுப்பானிய வங்கியில் மீட்கும் நடவடிக்கை குழுவில் உள்ள கர்பிணி காவல்துறை அதிகாரி அலீசியாவின் சில எதிர்பாரா நடவடிக்கை எப்படி அரசுக்கு நெருக்கடியாக மாறுகிறது போன்று கதைகள் உருவாக்கப்பட்டுள்ளது.

இந்தத் தொடர் ஆரம்பத்தில் ஆன்டெனா 3 என்ற தொலைக்காட்சியில் 2 மே 2017 முதல் 23 நவம்பர் 2017 வரை 15 அத்தியாயங்களுடன் ஒளிபரப்பானது. அதைத் தொடர்ந்து உலகலவரீதியாக நெற்ஃபிளிக்சு என்ற ஓடிடி தளத்தில் 20 டிசம்பர் 2017 ஆம் ஆண்டு முதல் வெளியானது. இது நெற்ஃபிளிக்சு தளத்தில் அதிகம் பார்க்கப்பட்ட தொடர்களில் இதுவும் ஒன்றாகும்.

## தொடரின் பருவங்கள்

## மேலும் காண்க
* பெர்லின்

## மேற்கோள்கள்

## வெளி இணைப்புகள்
* 

பகுப்பு:எசுப்பானிய தொலைக்காட்சி தொடர்கள்
பகுப்பு:நெற்ஃபிளிக்சு அசல் நிகழ்ச்சிகள்
பகுப்பு:2017 இல் தொடங்கிய தொலைக்காட்சி நிகழ்ச்சிகள்
பகுப்பு:குற்ற தொலைக்காட்சித் தொடர்கள்
பகுப்பு:பரபரப்பூட்டும் தொலைக்காட்சி தொடர்கள்
பகுப்பு:2021 இல் நிறைவடைந்த தொலைக்காட்சி நிகழ்ச்சிகள்
நம்ம ஊரு நல்ல ஊரு

**நம்ம ஊரு நல்ல ஊரு** (*Namma Ooru Nalla Ooru*)  என்பது 1986 ஆம் ஆண்டு வெளியான இந்திய தமிழ்  திரைப்படம் ஆகும். சி. இராமதாஸ், கே. எம். ரவி, கே. முத்துக்குமரன் ஆகியோர் தயாரித்த இப்படத்தை வி. அழகப்பாநத் இயக்கியுள்ளார். இப்படத்தில் ராமராஜன், ரேகா, ராஜீவ், சுலக்சனா ஆகியோர் நடித்துள்ளனர். இப்படத்திற்கு கங்கை அமரன் இசையமைத்துள்ளார். இந்த படம் பெருவெற்றிப் பெற்றது 100 நாட்கள் திரையரங்குகளில் ஓடியது.

## நடிப்பு

*ராமராஜன் -ராமுவாக
*ரேகா -சீதாவாக
*ராஜீவ்
*சுலக்சனா
*எஸ். எஸ். சந்திரன்
*செந்தில்
*வினு சக்ரவர்த்தி
*கே. கே. சௌந்தர்
*இராஜவேலு -நீதியரசராக
*பசி நாராயணன்
*'டைரக்டர்' தசரதன்
*எஸ். இராமசாமி
*மனோகரன்
*கோவை பாலு
*கருணாகரன்
*பாலாஜி
*வசந்தி
*காரை கே. பாலன்
*பேபி சாரதி
*சங்கர் கணேஷ் விருந்தினர் தோற்றம்

## இசை
இப்படத்திற்கு கங்கை அமரன் இசையமைத்துள்ளார்.

* "சிங்கார காது"&nbsp;- மலேசியா வாசுதேவன், சித்ரா
* "ஓடம் எங்கே"&nbsp;- ம. சு. விசுவநாதன்
* "வேணாண்டா"&nbsp;- மலேசியா வாசுதேவன், எஸ். என். சுரேந்தர், தீபன் சக்ரவர்த்தி
* "பூத்தமல்லிகை"&nbsp;- எஸ். ஜானகி
* "மல்லிகை பூவு"&nbsp;- மலேசியா வாசுதேவன், எஸ். ஜானகி

## வரவேற்பு
*இந்தியன் எக்ஸ்பிரஸ் எழுதிய* திரைப்பட விமர்சனத்தில் திரைக்கதையை "அது பொதுவாக கொடூரமாக உள்ளது" என்று குறிப்பிட்டது.

## குறிப்புகள்
 

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:1986 தமிழ்த் திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
இசுமாயில் சப்ரி யாகோப்

டத்தோ ஸ்ரீ **இசுமாயில் சப்ரி பின் யாகோப்** (மலாய்: *Ismail Sabri Yaakob*; ஆங்கிலம்: *Ismail Sabri Yaakob*; சீனம்: *依斯迈沙比里*; பிறப்பு 18 ஜனவரி 1960); என்பவர் ஒரு மலேசிய அரசியல்வாதி; மலேசியாவின் 9-ஆவது பிரதமரும் ஆவார்.

மலேசியாவின் 8-ஆவது பிரதமர் முகிதீன் யாசின்க்குப் பதிலாக மலேசியாவின் 9-ஆவது பிரதமராகப் பதவி ஏற்றார். 2021 ஆகஸ்டு 21-ஆம் தேதி, மாட்சிமை தங்கிய பேரரசர் சுல்தான் அப்துல்லா அவர்களால் நியமிக்கப்படடர்.

## பொது

அம்னோ கட்சியின் உதவித் தலைவரான இவர் ஜூலை 2021 முதல் ஆகஸ்டு 2021 வரை 13-ஆவது மலேசிய துணைப் பிரதமராகவும் பணியாற்றினார். பெரிக்காத்தான் நேசனல் எனும் தேசிய கூட்டணியின் நிர்வாகத்தில் பாதுகாப்பு அமைச்சராக மார்ச் 2020 முதல் ஆகஸ்ட் 2021 வரை முன்னாள் பிரதமர் முகிதீன் யாசின் தலமையில் பணியாற்றினார்.

40 நாட்கள் மட்டுமே பணியாற்றியதன் மூலம் மலேசிய அரசியல் வரலாற்றில் குறுகிய காலம் பணியாற்றிய மலேசிய துணைப் பிரதமர் என்றும் அறியப் படுகிறார். 2004-ஆம் ஆண்டில் இருந்து பெரா தொகுதியின் நாடாளுமன்ற் உறுப்பினராகவும் சேபவை செய்து வருகிறார்..

## மலேசியாவின் 9-ஆவது பிரதமர்

19 ஆகத்து 2021 அன்று மலேசியாவின் 9-ஆவது பிரதமராக அம்னோ கட்சித் உதவித் தலைவர் இசுமாயில் சப்ரி யாக்கோப்புக்கு பெரிக்கத்தான் நேசனல் கூட்டணி ஆதரவு நல்கியதை அந்நாட்டு முன்னாள் பிரதமர் முகிதீன் யாசின் கூறினார்.. 21 ஆகத்து 2021 அன்று  முகிதீன் யாசின்ற்கு  பதிலாக மலேசியாவின் 9வது பிரதமராக மாமனார் சுல்தான் அப்துல்லா அவர்களால் நியமிக்கப்படடர்.

## மேற்கோள்கள்

## வெளி இணைப்புகள்

பகுப்பு:மலேசியப் பிரதமர்கள்
பகுப்பு:மலேசிய அமைச்சர்கள்
பகுப்பு:மலேசிய அரசியல்வாதிகள்‎
பகுப்பு:மலேசிய முசுலிம் அரசியல்வாதிகள்
பகுப்பு:வாழும் மக்கள்
பகுப்பு:மலேசியப் பிரதமர் துறை
அமைதி மாநாடு

**அமைதி மாநாடு** அல்லது **அமைதிப் பேச்சுவார்த்தை** என்பது ஒரு  இராசதந்திர சந்திப்பாகும். இதில் சில நாடுகள், படைகள் அல்லது பிற போரிடும் தரப்புகளுக்கு இடையேயான பிரச்சனையை முடிவுக்கு கொண்டு வந்து சமாதான ஒப்பந்தத்தில் கையெழுத்திடுவர்.

கடந்த காலங்களில் நடந்த குறிப்பிடத்தக்க சர்வதேச அமைதி மாநாடுகள் பின்வருவனவற்றை உள்ளடக்குகின்றன:

* செயின்ட் பீட்டர்ஸ்பர்க் பிரகடனம் 1868
* 1899 மற்றும் 1907 இன் ஹேக் மாநாடுகள்

*

பகுப்பு:அரசியல்
படாளம்

**படாளம்** (**Padalam**), தமிழ்நாட்டின் காஞ்சிபுரம் மாவட்டம், மதுராந்தகம் வட்டம், மதுராந்தகம் ஊராட்சி ஒன்றியம், படாளம் ஊராட்சியில் அமைந்த சிற்றூர் ஆகும். திருச்சி - சென்னை செல்லும் தேசிய நெடுஞ்சாலை 45 அருகில் படாளம் சிற்றூர் அமைந்துள்ளது. இதன் மக்கள் தொகை 2,238 ஆகும்.

இதன் வடக்கில் அமைந்த பெரிய நகரம் செங்கல்பட்டு 16 கிலோ மீட்டர் தொலைவிலும், இதன் தெற்கில் மதுராந்தகம் 12 கிலோ மீட்டர் தொலைவிலும் உள்ளது. இதன் வடக்கே  தாம்பரம்  50 கிலோ மீட்டர் தொலைவில் உள்ளது. படாளம் சிற்றூரைச் சுற்றி வையாவூர், பழையனூர், லஷ்மிநாராயணபுரம் மற்றும் ஜானகிபுரம் போன்ற சிற்றூர்கள் உள்ளது.

## மேற்கோள்கள்

பகுப்பு:காஞ்சிபுரம் மாவட்டத்தில் உள்ள கிராமங்கள்
நீலகிரி மாவட்டத்திலுள்ள கல்வி நிலையங்கள்

**நீலகிரி மாவட்டத்திலுள்ள கல்வி நிலையங்கள்** என்பது இந்தியாவின் தமிழ்நாட்டில் நீலகிரி மாவட்டத்தில் செயற்பட்டுவரும் கல்லூரிகள், பள்ளிகள் உள்ளிட்ட கல்வி நிறுவனங்களின் பட்டியலாகும். 

## கல்லூரிகள்
### கலை அறிவியல் கல்லூரிகள்
* அரசினர் கலைக்கல்லூரி, உதகமண்டலம்
* தமிழ்நாடு மாநில கிராமப்புற சமூகக் கல்லூரி -கூடலூர்
* டிபி லேப்ஸ் (டிபி ஸ்கூல் ஆஃப் பேங்கிங் மற்றும் டிஎன்பிஎஸ்சி), கூடலூர்
* எமரால்ட் ஹைட்ஸ் மகளிர் கல்லூரி
* பாரதியார் பல்கலைக்கழகம் கலை மற்றும் அறிவியல் கல்லூரி
* பிராவிடன்ஸ் மகளிர் கல்லூரி, குன்னூர் 
* கே.பி.எஸ். கலை அறிவியல் கல்லூரி, கோத்தகிரி
* சுவர்னா இன்டர்நேஷனல் இன்ஸ்டிடியூட் ஆப் மேனேஜ்மென்ட் ஸ்டடீஸ்
* பழங்குடி ஆராய்ச்சி மையம் (தமிழ் பல்கலைக்கழகம்)
### பொறியியல் கல்லூரிகள்
* சி. எஸ். ஐ. பொறியியல் கல்லூரி கேத்தி
### கட்டிடக்கலை கல்லூரிகள்
* மெக்கன் ஊட்டி ஸ்கூல் ஆஃப் ஆர்கிடெக்சர்
### மருந்தியல் கல்லூரிகள்
* ஜே.எஸ்.எஸ். மருந்தியல் கல்லூரி
* ஜே.எஸ்.எஸ். இயற்கை மருத்துவம் மற்றும் யோக அறிவியல் நிறுவனம்

### ஆசிரியர் பயிற்சி கல்லூரிகள்
* பெத்லகேம் ஆசிரியர் பயிற்சி நிறுவனங்கள்
* மாவட்ட கல்வி பயிற்சி நிறுவனம் (DIET)
* ஆக்ஸ்போர்டு ஆசிரியர் பயிற்சி நிறுவனம்,

### பாலிடெக்னிக் கல்லூரிகள்
* அரசு பாலிடெக்னிக் கல்லூரி
* செயின்ட் ஜோசப்ஸ் தொழிற்பள்ளி, ஊட்டி
* என் பி ஏ செண்டனரி பாலிடெக்னிக், கோத்தகிரி
* சேக்ரட் ஹார்ட் தொழில்நுட்ப நிறுவனம்

### உணவக மேலாண்மையியல் கல்லூரிகள்
* அன்னை மாதம்மாள் உணவக மேலாண்மையியல் கல்லூரி, உதகை
* ரிகா உணவக மேலாண்மையியல் கல்லூரி, உதகை
* மெரிட் சுவிஸ் ஏசியன் உணவக மேலாண்மையியல் பள்ளி, உதகை
* மோனார்க் இன்டர்நேஷனல் காலேஜ் ஆஃப் ஹோட்டல் மேனேஜ்மென்ட்

### தொழில்துறை பயிற்சி நிறுவனங்கள்
* அரசு தொழில்துறை பயிற்சி நிறுவனம், குன்னூர்
* எம் ஆர் எஸ் தொழில்நுட்ப நிறுவனம், குன்னூர்
* எம் ஆர் எஸ் தொழில்நுட்ப நிறுவனம், குன்னூர்
* ஊரக வளர்ச்சி நிறுவனம், கூடலூர்
* தோட்டத் தொழிலாளர்கள் தொழில்துறை (ஐடிஐ)
* பார்வையற்றோருக்கான தொழில் பயிற்சி மையம், கோத்தகிரி

பகுப்பு:நீலகிரி மாவட்டத்திலுள்ள கல்வி நிலையங்கள்